b'\n_START_ARTICLE_\nCisco Certified Internetwork Expert\n_START_PARAGRAPH_\nCisco Certified Internetwork Expert (kratica CCIE) je tehni\xc4\x8dna certifikacija ameri\xc5\xa1kega podjetja Cisco Systems, ki potrjuje visoko znanje in\xc5\xbeenirja za omre\xc5\xbeja, in sicer na\xc4\x8drtovanje, upravljanje in re\xc5\xa1evanje problemov v kompleksnih omre\xc5\xbejih z mno\xc5\xbeico razli\xc4\x8dnih naprav tega proizvajalca._NEWLINE_Certifikacija je sestavljena iz pisnega in prakti\xc4\x8dnega dela. Izpit se opravlja v enem izmed izpitnih centrov \xc5\xa1irom sveta (San Jose, Sydney, Peking, Bruselj, Bangalore, Tokio, Dubaj, Hong Kong), sestavljen je iz dveurnega pisnega dela in deveturnega prakti\xc4\x8dnega dela. Zaradi zahtevnosti ima ugled enega najpresti\xc5\xbenej\xc5\xa1ih nazivov v panogi.'